Πολιτικός γάμος

Ο **πολιτικός γάμος** είναι ο γάμος που επιτελείται, καταγράφεται και αναγνωρίζεται από έναν κρατικό αξιωματούχο. 

Δεν υπάρχει πολιτικός γάμος σε πολλές χώρες της Μέσης Ανατολής, όπως η Αίγυπτος, η Συρία, η Ιορδανία, η Σαουδική Αραβία, το Κατάρ, το Ιράν, ο Λίβανος, η Παλαιστίνη και το Ισραήλ, καθώς και η Λιβύη και η Ινδονησία. Όλοι οι γάμοι είναι διεξάγονται από θρησκευτικές αρχές και εγγράφονται από τις αστικές αρχές μόνο αφού έχουν εγγραφεί από αρχές επίσημα εγκεκριμένων θρησκειών ή έχουν εγγραφεί στο εξωτερικό. 

## Ελλάδα
[μικρογραφία|''Πολιτικός γάμος'' του Ελβετού [Άλμπερτ Άνκερ, 1887]]
Στην Ελλάδα νομιμοποιήθηκε το 1982 με τον νόμο 1250 από την κυβέρνηση Ανδρέα Παπανδρέου, 200 χρόνια μετά την καθιέρωσή του στη Γαλλία από τη Γαλλική Επανάσταση. Έως τότε ίσχυε η υποχρεωτική ιερολογία του γάμου (θρησκευτικός γάμος), που είχε καθιερωθεί με *Νεαρά* του αυτοκράτορα Λέοντος ΣΤ΄ του Σοφού το 893 μ.Χ. («Μη ερρώσθαι τα συνοικέσια άνευ της ιεράς ευλογίας»).

Είναι γάμος που διεξάγεται στα κατά τόπους δημαρχεία των δήμων της χώρας από τους αντιδημάρχους. Σε αυτόν συμμετέχουν οι μελλόνυμφοι και δύο μάρτυρες. Αρχικά οι μελλόνυμφοι ανταλλάζουν τους όρκους και δέχεται ο γαμπρός την νύφη για σύζυγο και το αντίστροφο. Στην συνέχεια υπογράφουν ένα ειδικό έγγραφο, με το οποίο επισημοποιούν τον γάμο. Το έγγραφο θεωρείται έγκυρο (και κατά συνέπεια και ο γάμος), μόνο αν υπογράψουν και δύο άλλοι πολίτες, που ονομάζονται μάρτυρες.

## Διαδικασία
Οι ενδιαφερόμενοι υποβάλλουν αίτηση για την έκδοση άδειας γάμου στον δήμο κατοικίας τους ή μέσω της ηλεκτρονικής πλατφόρμας gov.gr. Προϋπόθεση αποτελεί να είναι Έλληνες πολίτες, να διαμένουν νόμιμα στην Ελλάδα και να έχουν δημοσιεύσει γνωστοποίηση του επικείμενου γάμου σε ημερήσια εφημερίδα του τόπου κατοικίας τους.

Για την υποβολή της αίτησης απαιτείται η χρήση προσωπικών κωδικών Taxisnet, καθώς και η εγγραφή στο Εθνικό Μητρώο Επικοινωνίας για την επιβεβαίωση του αριθμού κινητού τηλεφώνου. Επιπλέον, οι αιτούντες οφείλουν να επισυνάψουν τη δημοσίευση της εφημερίδας όπου αναγράφονται το όνομα και η ημερομηνία έκδοσης, καθώς και αποδεικτικό μόνιμης κατοικίας, όπως αντίγραφο δήλωσης φορολογίας εισοδήματος ή πρόσφατο λογαριασμό κοινής ωφέλειας.

Η άδεια πολιτικού γάμου εκδίδεται μετά την πάροδο επτά ημερολογιακών ημερών, χρονικό διάστημα που προβλέπεται για την υποβολή ενδεχόμενων ενστάσεων. Με την ολοκλήρωση της διαδικασίας, η άδεια αποστέλλεται στη θυρίδα του αιτούντος και παρέχεται σχετική ενημέρωση μέσω ηλεκτρονικού ταχυδρομείου και γραπτού μηνύματος.

Μετά την έκδοση της άδειας, οι μελλόνυμφοι ορίζουν ημερομηνία και ώρα τέλεσης του γάμου σε συνεννόηση με το αρμόδιο δημαρχείο, όπου καθορίζονται και πρακτικά ζητήματα, όπως ο αριθμός των παρευρισκομένων ή η χρήση του χώρου. Δύναται επίσης να επιτραπεί, κατόπιν συνεννόησης, η διακόσμηση καθώς και η φωτογραφική ή βιντεοσκοπική κάλυψη της τελετής.

Η τελετή πραγματοποιείται από τον δήμαρχο ή εξουσιοδοτημένο αντιδήμαρχο και έχει συνήθως σύντομη διάρκεια. Περιλαμβάνει την ανάγνωση σχετικού αποσπάσματος του Αστικού Κώδικα, τη δήλωση συναίνεσης των μελλόνυμφων και την υπογραφή της ληξιαρχικής πράξης γάμου από τους ίδιους, τους μάρτυρες και τον αρμόδιο λειτουργό.

## Ισπανία
Στην Ισπανία ο πολιτικός γάμος αναγνωρίστηκε από την κυβέρνηση του δικτάτορα Φράνκο το 1969.

## Παραπομπές


Κατηγορία:Κοινωνικές εκδηλώσεις
Κατηγορία:Κοινωνική ανθρωπολογία
Κατηγορία:Οικογενειακό Δίκαιο